A BIZOTTSÁG 1215/2004/EK RENDELETE,
(2004. június 30.)
a földrajzi jelzések és eredet-megjelölések bejegyzéséről szóló 1107/96/EK rendelet mellékletében felsorolt elnevezésekre vonatkozó termékleírások elemeinek módosításáról (Skót marhahús)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredet-megjelöléseinek oltalmáról (1) szóló, 1992. július 14-i 2081/92/EGK tanácsi rendeletre és különösen annak 9. cikkére,
mivel:
(1)
A 2081/92/EGK rendelet 9. cikkével összhangban, a 2081/92/EGK (2) tanácsi rendelet 17. cikkében meghatározott eljárás szerint a földrajzi jelzések és eredet-megjelölések bejegyzéséről szóló, 1107/96/EK bizottsági rendelet vonatkozásában az Egyesült Királyság hatóságai a védett földrajzi jelzésként bejegyzett „skót marhahús” elnevezés leírásának és termék-előállítási módszerének módosítását kérelmezte.
(2)
A módosítási kérelmek megvizsgálását követően megállapításra került, hogy a kérdéses módosítások nem elhanyagolhatók.
(3)
A 2081/92/EGK rendelet 9. cikkében meghatározott eljárással összhangban és mivel a módosítások nem elhanyagolhatók, a szükséges változtatásokkal a 6. cikkben leírt eljárás alkalmazandó.
(4)
Megállapításra került, hogy a módosítások ebben az esetben eleget tesznek a 2081/92/EGK rendelet előírásainak. A fent említett módosításoknak az Európai Unió Hivatalos Lapjában (3) való kihirdetését követően a Bizottsághoz nem érkezett a 7. cikk szerinti kifogási nyilatkozat.
(5)
Következésképpen ezeket a módosításokat be kell jegyezni és ki kell hirdetni az Európai Unió Hivatalos Lapjában,
ELFOGADTA EZT A RENDELETET:
1. cikk
Az e rendelet I. mellékletében közzétett módosítások a 2081/92/EGK rendelet 6. cikke (4) bekezdésének megfelelően bejegyezésre és kihirdetésre kerülnek.
A termékleírás fő elemeiről szóló összefoglaló az e rendelet II. mellékletében biztosított.
2. cikk
Ez a rendelet a Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező érvényű és közvetlenül alkalmazandó valamennyi tagállamban.
Kelt Brüsszelben, 2004. június 30-án.